สอบถามเรื่องมีเพศสัมพันธ์ มีเพศสัมพันธ์ใส่ถุงแต่ถุงดันขาดเลยเกิดการหลั่งใน หลังจากนั้นรีบไปซื้อยาคุมมากินภายใน1ชม. จะเสี่ยงต่อการท้องมั้ยคะ ตอบหนูหน่อยนะคะ 🙏🏻
สวัสดีค่ะ หากถุงยางอนามัยฉีกขาด ก็จะมีโอกาสตั้งครรภ์ได้ อย่างไรก็ตาม หากยาคุมที่ได้ทานไป หมายถึงยาคุมฉุกเฉิน โดยได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉิน ก็จะช่วยป้องกันการตั้งครรภ์ได้ประมาณ 95% ค่ะ แต่ทั้งนี้ หากเป็นยาคุมฉุกเฉินชนิดที่มี 2 เม็ดใน 1 แผง ก็ต้องทานเม็ดที่ 2 หลังจากทานเม็ดแรกไปแล้ว ภายในไม่เกิน 12 ชั่วโมงด้วยค่ะและหลังจากนี้ไปประมาณ 1 สัปดาห์ อาจมีเลือดออกจากช่องคลอดได้ ซึ่งเป็นเลือดที่เกิดจากผลของยา ไม่ใช่ประจำเดือนจริงๆ หรือทั้งนี้ อาจไม่มีเลือดออกก็ได้ ซึ่งการมีหรือไม่มีเลือดออก ก็ไม่ได้เป็นการบอกว่าจะมีการตั้งครรภ์หรือไม่ ส่วนประจำเดือนจริงๆ นั้น อาจมาในช่วงเวลาเดิม หรือมาช้ากว่าปกติก็ได้ค่ะ